b'\n_START_ARTICLE_\nPratt & Whitney J58\n_START_PARAGRAPH_\nPratt & Whitney J58 (tovarni\xc5\xa1ka oznaka JT11D-20) je bil enogredni turboreaktivni motor z dodatnim zgorevanjem, ki se je uporabljal za pogon Mach 3 izvidni\xc5\xa1kih letal Lockheed A-12 in Lockheed SR-71 Blackbird._NEWLINE_Posebnost motorja J58 je v tem, da je v bistvu turboreaktivna potisna cev (turboramjet): pri vzletu in manj\xc5\xa1ih hitrostih deluje kot turboreaktivni motor, pri ve\xc4\x8djih nadzvo\xc4\x8dnih hitrostih pa ve\xc4\x8dinoma potiska (80%) zagotavlja potisna cev._NEWLINE_Zaradi ekstremnih pogojev delovanja so morali razviti novo gorivo imenovano JP-7. Ker je to gorivo manj vnetljivo so morali za zagon motorja ali pa v\xc5\xbeig dodatnega zgorevalnika uporabiti trietilboran (TEB). Pri letu s hitrostjo Mach 3,2 na vi\xc5\xa1ini 24 kilometrov je sta oba motorja skupaj porabljala 45 ton goriva na uro, vsak motor je uporabil okrog 8 litrov na sekundo. Zagon motorja so izvedli z vozi\xc4\x8dkom AG330, ki je imel mo\xc4\x8d 600 KM.'